เรื่องร้องเรียน: บริษัทเซอร์ค่อน   เลขที่98/8    ในซอยรามอินทรา117  ติดหน้าแยก6 เขตแขวงมีนบุรี   กทม  ได้ทิ้งขยะมูลฝอยอันก่อให้เกิดเป็นพิษอันตรายแก่ชุมชนคูคต  และชาวบ้านย่านนี้  ที่ผ่านไปมา   เพราะบริษัทนี้จำหน่ายแบตเตอรี่   และซ้ำไม่มีถังขยะเป็นของตนเองทิ้งตามข้างถนนลำรางทางรถผ่านไปมา   มีผู้คนเดินผ่านไปมารวมทั้งเด็กนักเรียนด้วย  ชาวบ้านเห็นแล้วรู้สึกกลัวว่าจะเกิดอันตราย  ต่อชุมชนและบุตรหลาน   และไม่เหมาะสมกับสถานที่ทิ้งเป็นอย่างยิ่ง จึงอยากให้ทางหน่วยงานเข้ามาดูแล ให้ความปลอดภัยกับชาวบ้านชุมชนนี้ด้วย
การดำเนินการของเจ้าหน้าที่: สำนักงานเขตมีนบุรี โดยฝ่ายสิ่งแวดล้อมและสุขาภิบาล ได้ตรวจสอบบริษัท เซอร์คอน พาวเวอร์ โซลูชั่น จำกัด พบว่าเป็นบริษัทผู้นำเข้าและจัดจำหน่าย ระบบอุปกรณ์แก้ปัญหาทางด้านไฟฟ้าต่างๆ เช่น เครื่องสำรองไฟ เป็นต้น ไม่ได้มีการผลิตในบริษัท กรณีส่วนที่เป็นแบตเตอรี่ซึ่งเป็นส่วนหนึ่งของเครื่องสำรองไฟที่บริษัทจำหน่าย บริษัทฯ ได้มีการขายคืนซากให้กับบริษัทคู่สัญญา ไม่ได้ทิ้งรวมกับขยะทั่วไป ซึ่งขณะตรวจสอบ เจ้าหน้าที่ได้เปิดถุงขยะดังกล่าวแล้ว พบว่าเป็นขยะทั่วไป เช่น กระดาษ โฟม พลาสติก เป็นต้น ไม่มีขยะที่เป็นอันตรายต่อชุมชนหรือสิ่งแวดล้อมแต่อย่างใด ทั้งนี้ได้ขอความร่วมมือให้บริษัทฯ ได้จัดหาถังขยะ เพื่อที่จะจัดเก็บขยะให้เหมาะสม และเป็นระเบียบเรียบร้อยต่อไป
ความเห็นของผู้แจ้ง: อยากทราบว่าทางฝ่ายสิ่งแวดล้อมแนะนำให้ทางบริษัทนี้สร้างหรือผลิตโรงขยะให้เป็นของตัวเองอยู่ในระบบโรงงานพื้นที่ตัวเองจะได้ไม่มากองทำให้เกิดอันตรายหรือกลัวต่อสิ่งแวดล้อมและชุมชนค่ะ
พื้นที่: แขวงมีนบุรี เขตมีนบุรี กรุงเทพมหานคร